CELEX: 32021R1704
Language: el
Date: 2021-07-14 00:00:00
Title: Κατ’ εξουσιοδότηση κανονισμός (ΕΕ) 2021/1704 της Επιτροπής της 14ης Ιουλίου 2021 για τη συμπλήρωση του κανονισμού (ΕΕ) 2019/2152 του Ευρωπαϊκού Κοινοβουλίου και του Συμβουλίου με τον περαιτέρω προσδιορισμό των λεπτομερειών για τις στατιστικές πληροφορίες που πρέπει να παρέχονται από τις φορολογικές και τελωνειακές αρχές και για την τροποποίηση των παραρτημάτων V και VI του εν λόγω κανονισμού (Κείμενο που παρουσιάζει ενδιαφέρον για τον ΕΟΧ)

24.9.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 339/33
               
            
         ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) 2021/1704 ΤΗΣ ΕΠΙΤΡΟΠΗΣ
         της 14ης Ιουλίου 2021
         για τη συμπλήρωση του κανονισμού (ΕΕ) 2019/2152 του Ευρωπαϊκού Κοινοβουλίου και του Συμβουλίου με τον περαιτέρω προσδιορισμό των λεπτομερειών για τις στατιστικές πληροφορίες που πρέπει να παρέχονται από τις φορολογικές και τελωνειακές αρχές και για την τροποποίηση των παραρτημάτων V και VI του εν λόγω κανονισμού
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2019/2152 του Ευρωπαϊκού Κοινοβουλίου και του Συμβουλίου, της 27ης Νοεμβρίου 2019, σχετικά με τις ευρωπαϊκές στατιστικές για τις επιχειρήσεις και την κατάργηση 10 νομικών πράξεων στον τομέα των στατιστικών για τις επιχειρήσεις (1), και ιδίως το άρθρο 5 παράγραφοι 2 και 3,
         Εκτιμώντας τα ακόλουθα:
         
                     (1)
                  
                  
                     Τα παραρτήματα V και VI του κανονισμού (ΕΕ) 2019/2152 προσδιορίζουν τις πληροφορίες για στατιστικούς σκοπούς που αφορούν εξαγωγές και εισαγωγές αγαθών τις οποίες παρέχουν οι φορολογικές και τελωνειακές αρχές κάθε κράτους μέλους στις αρμόδιες εθνικές στατιστικές αρχές (ΕΣΑ).
                  
               
                     (2)
                  
                  
                     Οι λεπτομέρειες για τις στατιστικές πληροφορίες σχετικά με τις εξαγωγές και τις εισαγωγές αγαθών που πρέπει να παρέχονται από τις φορολογικές και τελωνειακές αρχές κάθε κράτους μέλους στις αρμόδιες ΕΣΑ, οι οποίες περιλαμβάνονται στα παραρτήματα V και VI του κανονισμού (ΕΕ) 2019/2152, θα πρέπει να προσδιοριστούν περαιτέρω.
                  
               
                     (3)
                  
                  
                     Για να διασφαλιστεί ότι οι πληροφορίες που παρέχονται από τις φορολογικές αρχές στις ΕΣΑ για στατιστικούς σκοπούς περιέχουν πληροφορίες σχετικά με τις ενδοκοινοτικές εξ αποστάσεως πωλήσεις αγαθών, είναι αναγκαίο να τροποποιηθεί το παράρτημα V του κανονισμού (ΕΕ) 2019/2152.
                  
               
                     (4)
                  
                  
                     Είναι αναγκαίο να τροποποιηθεί το παράρτημα VI του κανονισμού (ΕΕ) 2019/2152, ώστε να διασφαλιστεί ότι, στο πλαίσιο του κεντρικού τελωνισμού σύμφωνα με το άρθρο 179 του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου (2), όταν εμπλέκονται περισσότερα του ενός κράτη μέλη, η υποχρέωση των τελωνειακών αρχών να παρέχουν δεδομένα για τις τελωνειακές διασαφήσεις στις ΕΣΑ τους ισχύει και στο κράτος μέλος στο οποίο βρίσκονται τα εμπορεύματα.
                  
               
                     (5)
                  
                  
                     Είναι επίσης αναγκαίο να τροποποιηθεί το παράρτημα VI του κανονισμού (ΕΕ) 2019/2152, ώστε να διασφαλιστεί ότι οι ΕΣΑ μπορούν να λαμβάνουν πληροφορίες από τις τελωνειακές αρχές τους σχετικά με τις εφαρμοζόμενες τελωνειακές απλουστεύσεις και σχετικά με τους εμπλεκόμενους εμπορικούς φορείς.
                  
               
                     (6)
                  
                  
                     Συνεπώς, τα παραρτήματα V και VI του κανονισμού (ΕΕ) 2019/2152 θα πρέπει να τροποποιηθούν αναλόγως,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Αντικείμενο
            Ο παρών κατ’ εξουσιοδότηση κανονισμός προσδιορίζει περαιτέρω τις λεπτομέρειες για τις στατιστικές πληροφορίες σχετικά με τις εξαγωγές και τις εισαγωγές αγαθών που πρέπει να παρέχονται από τις φορολογικές και τελωνειακές αρχές κάθε κράτους μέλους στις αρμόδιες ΕΣΑ.
         
         
            Άρθρο 2
            Πληροφορίες από δηλώσεις ΦΠΑ
            Οι πληροφορίες από δηλώσεις φόρου προστιθέμενης αξίας (ΦΠΑ) για υποκείμενους στον φόρο ή νομικά πρόσωπα μη υποκείμενα στον φόρο, όπως αναφέρονται στο παράρτημα V στοιχείο α) του κανονισμού (ΕΕ) 2019/2152, περιλαμβάνουν τουλάχιστον:
            
                        α)
                     
                     
                        την πλήρη επωνυμία του υποκείμενου στον φόρο ή του νομικού προσώπου μη υποκείμενου στον φόρο·
                     
                  
                        β)
                     
                     
                        την πλήρη διεύθυνση, συμπεριλαμβανομένου του ταχυδρομικού κώδικα·
                     
                  
                        γ)
                     
                     
                        τον αριθμό φορολογικού μητρώου που χορηγείται στο εν λόγω πρόσωπο σύμφωνα με το άρθρο 214 της οδηγίας 2006/112/ΕΚ του Συμβουλίου (3)·
                     
                  
                        δ)
                     
                     
                        για κάθε υποκείμενο στον φόρο ή νομικό πρόσωπο μη υποκείμενο στον φόρο:
                        
                                    i)
                                 
                                 
                                    το φορολογητέο ποσό των ενδοενωσιακών παραδόσεων και αποκτήσεων αγαθών που προκύπτει από τις δηλώσεις ΦΠΑ σύμφωνα με το άρθρο 251 στοιχεία α) και γ) της οδηγίας 2006/112/ΕΚ·
                                 
                              
                                    ii)
                                 
                                 
                                    τη φορολογική περίοδο.
                                 
                              
                  
         
            Άρθρο 3
            Πληροφορίες από ανακεφαλαιωτικούς πίνακες
            
               1.   Οι πληροφορίες από ανακεφαλαιωτικούς πίνακες για τις ενδοενωσιακές παραδόσεις που συλλέγονται από τους ανακεφαλαιωτικούς πίνακες ΦΠΑ, όπως αναφέρονται στο παράρτημα V στοιχείο β) του κανονισμού (ΕΕ) 2019/2152, περιλαμβάνουν τουλάχιστον:
               
                           α)
                        
                        
                           τη φορολογική περίοδο·
                        
                     
                           β)
                        
                        
                           τον αριθμό φορολογικού μητρώου ΦΠΑ κάθε εθνικού προμηθευτή·
                        
                     
                           γ)
                        
                        
                           τον αριθμό φορολογικού μητρώου ΦΠΑ του αποκτώντος στο κράτος μέλος-εταίρο·
                        
                     
                           δ)
                        
                        
                           το φορολογητέο ποσό μεταξύ κάθε εθνικού προμηθευτή και αποκτώντος σε κράτος μέλος-εταίρο·
                        
                     
                           ε)
                        
                        
                           τον προσδιορισμό των μεταγενέστερων παραδόσεων.
                        
                     
            
               2.   Οι πληροφορίες σχετικά με τις ενδοενωσιακές αποκτήσεις που κοινοποιούν όλα τα άλλα κράτη μέλη, όπως αναφέρονται στο παράρτημα V στοιχείο γ) του κανονισμού (ΕΕ) 2019/2152, περιλαμβάνουν τουλάχιστον:
               
                           α)
                        
                        
                           τη φορολογική περίοδο·
                        
                     
                           β)
                        
                        
                           τον αριθμό φορολογικού μητρώου ΦΠΑ κάθε εθνικού αποκτώντος·
                        
                     
                           γ)
                        
                        
                           το συνολικό φορολογητέο ποσό ανά εθνικό αποκτώντα αθροισμένο ανά κράτος μέλος-εταίρο.
                        
                     
         
         
            Άρθρο 4
            Πληροφορίες σχετικά με τις τελωνειακές διασαφήσεις
            Οι πληροφορίες που αναφέρονται στο παράρτημα VI στοιχείο γ) του κανονισμού (ΕΕ) 2019/2152 περιλαμβάνουν όλες τις πληροφορίες που απαιτούνται από τις ΕΣΑ για την παραγωγή ευρωπαϊκών στατιστικών σχετικά με το διεθνές εμπόριο αγαθών και περιλαμβάνουν τουλάχιστον τις πληροφορίες που ορίζονται στο παράρτημα I του παρόντος κανονισμού.
         
         
            Άρθρο 5
            Τροποποίηση του κανονισμού (ΕΕ) 2019/2152
            Τα παραρτήματα V και VI του κανονισμού (ΕΕ) 2019/2152 αντικαθίστανται από το κείμενο του παραρτήματος II του παρόντος κανονισμού.
         
         
            Άρθρο 6
            Έναρξη ισχύος
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            Εφαρμόζεται από την 1η Ιανουαρίου 2022.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 14 Ιουλίου 2021.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 327 της 17.12.2019, σ. 1.
         
            (2)  Κανονισμός (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (ΕΕ L 269 της 10.10.2013, σ. 1).
         
            (3)  Οδηγία 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (ΕΕ L 347 της 11.12.2006, σ. 1).
      
      
         
            ΠΑΡΑΡΤΗΜΑ I
            
                        
                                    1.
                                 
                                 
                                    Γενικές πληροφορίες
                                 
                              
                  
                        
                                    1.1.
                                 
                                 
                                    Είδος διασάφησης
                                 
                              
                  
                        
                                    1.2.
                                 
                                 
                                    Πρόσθετο είδος διασάφησης
                                 
                              
                  
                        
                                    1.3.
                                 
                                 
                                    Διαδικασία
                                 
                              
                  
                        
                                    1.4.
                                 
                                 
                                    Πρόσθετη/-ες διαδικασία/-ες
                                 
                              
                  
                        
                                    1.5.
                                 
                                 
                                    Ημερομηνία αποδοχής της τελωνειακής διασάφησης
                                 
                              
                  
                        
                                    2.
                                 
                                 
                                    Άδειες
                                 
                              
                  
                        
                                    2.1.
                                 
                                 
                                    Σε περίπτωση κεντρικού τελωνισμού, όταν εμπλέκονται περισσότερα του ενός κράτη μέλη: αριθμός της άδειας για κεντρικό τελωνισμό
                                 
                              
                  
                        
                                    3.
                                 
                                 
                                    Μέρη
                                 
                              
                  
                        
                                    3.1.
                                 
                                 
                                    Αριθ. αναγνώρισης εξαγωγέα
                                 
                              
                  
                        
                                    3.2.
                                 
                                 
                                    Αριθ. αναγνώρισης εισαγωγέα.
                                 
                              
                  
                        
                                    3.3.
                                 
                                 
                                    Αριθ. αναγνώρισης αγοραστή
                                 
                              
                  
                        
                                    3.4.
                                 
                                 
                                    Αριθ. αναγνώρισης παραλήπτη (1)
                                    
                                 
                              
                  
                        
                                    4.
                                 
                                 
                                    Πληροφορίες δασμολογητέας αξίας/Φόροι
                                 
                              
                  
                        
                                    4.1.
                                 
                                 
                                    Νόμισμα τιμολογίου
                                 
                              
                  
                        
                                    4.2.
                                 
                                 
                                    Προτίμηση (προτιμησιακή μεταχείριση που εφαρμόζεται από τα τελωνεία)
                                 
                              
                  
                        
                                    5.
                                 
                                 
                                    Χώρες
                                 
                              
                  
                        
                                    5.1.
                                 
                                 
                                    Κωδικός χώρας προορισμού
                                 
                              
                  
                        
                                    5.2.
                                 
                                 
                                    Κωδικός χώρας αποστολής/εξαγωγής
                                 
                              
                  
                        
                                    5.3.
                                 
                                 
                                    Κωδικός χώρας καταγωγής
                                 
                              
                  
                        
                                    5.4.
                                 
                                 
                                    Κωδικός χώρας προτιμησιακής καταγωγής
                                 
                              
                  
                        
                                    5.5.
                                 
                                 
                                    Σε περίπτωση κεντρικού τελωνισμού: είτε ο κωδικός του τελωνείου προσκόμισης είτε ο κωδικός του κράτους μέλους στο οποίο τα εμπορεύματα προσκομίζονται στο τελωνείο
                                 
                              
                  
                        
                                    6.
                                 
                                 
                                    Εξακρίβωση της ταυτότητας των εμπορευμάτων
                                 
                              
                  
                        
                                    6.1.
                                 
                                 
                                    Καθαρή μάζα (kg)
                                 
                              
                  
                        
                                    6.2.
                                 
                                 
                                    Συμπληρωματικές μονάδες
                                 
                              
                  
                        
                                    6.3.
                                 
                                 
                                    Κωδικός εμπορευμάτων – Κωδικός Συνδυασμένης Ονοματολογίας
                                 
                              
                  
                        
                                    6.4.
                                 
                                 
                                    Κωδικός εμπορευμάτων – Κωδικός TARIC
                                 
                              
                  
                        
                                    6.5.
                                 
                                 
                                    Κωδικός εμπορευμάτων HS6, όταν δεν είναι διαθέσιμοι οι κωδικοί TARIC ή συνδυασμένης ονοματολογίας
                                 
                              
                  
                        
                                    7.
                                 
                                 
                                    Πληροφορίες σχετικά με τη μεταφορά
                                 
                              
                  
                        
                                    7.1.
                                 
                                 
                                    Εμπορευματοκιβώτιο
                                 
                              
                  
                        
                                    7.2.
                                 
                                 
                                    Τρόπος μεταφοράς στα σύνορα
                                 
                              
                  
                        
                                    7.3.
                                 
                                 
                                    Τρόπος εσωτερικής μεταφοράς
                                 
                              
                  
                        
                                    8.
                                 
                                 
                                    Στατιστικά στοιχεία
                                 
                              
                  
                        
                                    8.1.
                                 
                                 
                                    Φύση εμπορικής πράξης
                                 
                              
                  
                        
                                    8.2.
                                 
                                 
                                    Στατιστική αξία
                                 
                              
                  
               (1)  Μόνο για τις τελωνειακές απαιτήσεις δεδομένων βάσει του κατ’ εξουσιοδότηση κανονισμού (ΕΕ) 2016/341 της Επιτροπής, της 17ης Δεκεμβρίου 2015, για τη συμπλήρωση του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου όσον αφορά μεταβατικούς κανόνες για ορισμένες διατάξεις του ενωσιακού τελωνειακού κώδικα για τις περιπτώσεις που τα σχετικά ηλεκτρονικά συστήματα δεν έχουν τεθεί ακόμη σε λειτουργία, και την τροποποίηση του κατ’ εξουσιοδότηση κανονισμού (ΕΕ) 2015/2446 της Επιτροπής (ΕΕ L 69 της 15.3.2016, σ. 1).
         
      
      
         
            ΠΑΡΑΡΤΗΜΑ II
            
               
                  
                     «ΠΑΡΑΡΤΗΜΑ V
                     Πληροφορίες που πρέπει να παρέχουν οι φορολογικές αρχές που είναι αρμόδιες σε κάθε κράτος μέλος προς την ΕΣΑ όπως αναφέρεται στο άρθρο 5 παράγραφος 2:
                     
                                 α)
                              
                              
                                 πληροφορίες από δηλώσεις ΦΠΑ που αφορούν υποκείμενους στον φόρο ή μη υποκείμενα στον φόρο νομικά πρόσωπα που έχουν δηλώσει, για την υπό εξέταση περίοδο, ενδοενωσιακές παραδόσεις αγαθών σύμφωνα με το άρθρο 251 στοιχείο α) της οδηγίας 2006/112/ΕΚ ή ενδοενωσιακές αποκτήσεις αγαθών σύμφωνα με το άρθρο 251 στοιχείο γ) της εν λόγω οδηγίας·
                              
                           
                                 β)
                              
                              
                                 πληροφορίες από ανακεφαλαιωτικούς πίνακες για τις ενδοενωσιακές παραδόσεις που συλλέγονται από τους ανακεφαλαιωτικούς πίνακες ΦΠΑ σύμφωνα με τα άρθρα 264 και 265 της οδηγίας 2006/112/ΕΚ·
                              
                           
                                 γ)
                              
                              
                                 πληροφορίες σχετικά με τις ενδοενωσιακές αποκτήσεις που κοινοποιούν όλα τα άλλα κράτη μέλη σύμφωνα με το άρθρο 21 παράγραφος 2 του κανονισμού (ΕΕ) αριθ. 904/2010 του Συμβουλίου (1)·
                              
                           
                                 δ)
                              
                              
                                 πληροφορίες από τις δηλώσεις ΦΠΑ για υποκείμενους στον φόρο μη εγκατεστημένους στο κράτος μέλος κατανάλωσης που κάνουν χρήση του ειδικού καθεστώτος, που προβλέπει ο τίτλος XII κεφάλαιο 6 τμήμα 3 της οδηγίας 2006/112/ΕΚ, οι οποίοι έχουν δηλώσει, για τη συγκεκριμένη περίοδο, παραδόσεις αγαθών στο πλαίσιο του εν λόγω καθεστώτος σύμφωνα με το άρθρο 369ζ της εν λόγω οδηγίας·
                              
                           
                                 ε)
                              
                              
                                 πληροφορίες σχετικά με τις παραδόσεις αγαθών που συνδέονται με το ειδικό καθεστώς, που προβλέπει ο τίτλος XII κεφάλαιο 6 τμήμα 3 της οδηγίας 2006/112/ΕΚ του Συμβουλίου, τις οποίες κοινοποιούν όλα τα άλλα κράτη μέλη σύμφωνα με το άρθρο 21 παράγραφος 1 του κανονισμού (ΕΕ) αριθ. 904/2010.
                              
                           
               
               
                  
                     ΠΑΡΑΡΤΗΜΑ VI
                     Πληροφορίες που πρέπει να παρέχουν οι τελωνειακές αρχές που είναι αρμόδιες σε κάθε κράτος μέλος προς την ΕΣΑ όπως αναφέρεται στο άρθρο 5 παράγραφος 3:
                     
                                 α)
                              
                              
                                 πληροφορίες που ταυτοποιούν το πρόσωπο το οποίο διενεργεί ενδοενωσιακές εξαγωγές και ενδοενωσιακές εισαγωγές αγαθών που καλύπτονται από τις τελωνειακές διατυπώσεις τελειοποίησης προς επανεξαγωγή·
                              
                           
                                 β)
                              
                              
                                 τα στοιχεία καταχώρισης και ταυτοποίησης των οικονομικών παραγόντων που προβλέπονται στις τελωνειακές διατάξεις της Ένωσης και είναι διαθέσιμα στο ηλεκτρονικό σύστημα σχετικά με τον αριθμό EORI όπως αναφέρεται στο άρθρο 7 του εκτελεστικού κανονισμού (ΕΕ) 2015/2447 της Επιτροπής (2)·
                              
                           
                                 γ)
                              
                              
                                 το αρχείο με τις εγγραφές των εισαγωγών και εξαγωγών βασισμένο στις τελωνειακές διασαφήσεις που έγιναν αποδεκτές ή αποτέλεσαν αντικείμενο αποφάσεων των οικείων εθνικών τελωνειακών αρχών και:
                                 
                                             i)
                                          
                                          
                                             έχουν κατατεθεί στις εν λόγω αρχές· ή
                                          
                                       
                                             ii)
                                          
                                          
                                             για τις οποίες υπάρχει συμπληρωματική διασάφηση, σύμφωνα με το άρθρο 225 του εκτελεστικού κανονισμού (ΕΕ) 2015/2447, μέσω απευθείας ηλεκτρονικής πρόσβασης στο σύστημα του κατόχου της άδειας· ή
                                          
                                       
                                             iii)
                                          
                                          
                                             έχουν παραληφθεί κατ’ εφαρμογή του άρθρου 179 του κανονισμού (ΕΕ) αριθ. 952/2013.
                                          
                                       
                           
                                 δ)
                              
                              
                                 πληροφορίες σχετικά με τις διαδικασίες ή απλουστεύσεις που εφαρμόζονται ή τις άδειες που χορηγούνται σε εμπορικούς φορείς και πληροφορίες για την ταυτοποίηση των εν λόγω εμπορικών φορέων.
                              
                           
               »
            
               (1)  Κανονισμός (ΕΕ) αριθ. 904/2010 του Συμβουλίου, της 7ης Οκτωβρίου 2010, για τη διοικητική συνεργασία και την καταπολέμηση της απάτης στον τομέα του φόρου προστιθέμενης αξίας (ΕΕ L 268 της 12.10.2010, σ. 1).
            
               (2)  Εκτελεστικός κανονισμός (ΕΕ) 2015/2447 της Επιτροπής, της 24ης Νοεμβρίου 2015, για τη θέσπιση λεπτομερών κανόνων εφαρμογής ορισμένων διατάξεων του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου για τη θέσπιση του ενωσιακού τελωνειακού κώδικα (ΕΕ L 343 της 29.12.2015, σ. 558).